EELNÕU

**Rahapesu ja terrorismi rahastamise tõkestamise seaduse ning avaliku teabe seaduse muutmise seadus**

**§ 1. Rahapesu ja terrorismi rahastamise tõkestamise seaduse muutmine**

Rahapesu ja terrorismi rahastamise tõkestamise seaduses tehakse järgmised muudatused:

**1)** paragrahvi 12 lõige 2 tunnistatakse kehtetuks;

**2)** paragrahvi 12 lõige 3 muudetakse ja sõnastatakse järgmiselt:

„(3) Rahapesu ja terrorismi rahastamise tõkestamise komisjoni juurde võib luua komisjone, kelle eesmärk on anda valitsuskomisjonile tema ülesannete täitmisega seoses nõu. Lisaks võib valitsuskomisjoni ülesannete täitmiseks moodustada ajutisi ja alalisi töörühmi, kuhu võib kaasata kohustatud isikute esindajaid ja teisi asjatundjaid. Komisjonide ning ajutise ja alalise töörühma töökorra ja ülesanded kehtestab ning liikmed määrab valdkonna eest vastutav minister käskkirjaga.“;

**3)** paragrahvi 12 täiendatakse lõikega 31 järgmises sõnastuses:

„(31) Riikliku riskihinnangu koostamiseks on rahapesu ja terrorismi rahastamise tõkestamise komisjonil ja käesoleva paragrahvi lõike 3 alusel moodustataval riikliku riskihinnangu koostamises osaleval töörühmal õigus töödelda asjakohast teavet, statistikat ja analüüse, sealhulgas rahvusvaheliste organisatsioonide ja Euroopa Komisjoni asjakohaseid riskihinnanguid, raporteid ning soovitusi, mis on ministeeriumidele või nende valitsemisala asutustele kättesaadavad.“;

**4)** paragrahvi 12 lõikes 4 asendatakse sõna „arvu“ sõnaga „koosseisu“;

**5)** paragrahvi 17 lõiget 5 täiendatakse pärast tekstiosa „laitmatu maine“ tekstiosaga „käesoleva paragrahvi lõike 6 tähenduses“;

**6)** paragrahvi 17 lõike 6 esimest lauset täiendatakse pärast tekstiosa „andmekogudest teavet“ tekstiosaga „, sealhulgas kontrollida isiku mainet käesoleva seaduse § 72 lõikes 22 sätestatud viisil“;

**7)** paragrahvi 49 lõikes 7asendatakse tekstiosa „ning saadud teabe kasutamise kohta“ tekstiosaga „, saadud teabe kasutamise ning rahapesu ja terrorismi rahastamise või sellega seotud kuriteo kahtlusega tehingu tunnuste kohta“;

**8)** paragrahvi 54 lõike 1 punkt 2 muudetakse ja sõnastatakse järgmiselt:

„1) strateegiline analüüs, mis käsitleb rahapesu ja terrorismi rahastamise riske, ohte, suundumusi, mustreid ning toimimisviise, kasutades selleks olemasolevat ja kogutavat teavet, sealhulgas andmeid teistelt asutustelt ning päringute teel saadavaid andmed riigi, kohaliku omavalitsuse üksuse või avalik-õigusliku isiku andmekogust;“;

**9)** paragrahvi 54 lõike 1 punkt 5 muudetakse ja sõnastatakse järgmiselt:

„5) rahapesu ja terrorismi rahastamise tõkestamise ja tuvastamise alane teavitamine, mis hõlmab regulaarset kohustatud isikute ja vajaduse korral avalikkuse teavitamist rahapesu ja terrorismi rahastamise riskidest, ohtudest, suundumustest, mustritest ja toimimisviisidest ning oma tegevuse kohta koondülevaate koostamist ja avaldamist vähemalt üks kord aastas;“;

**10)** paragrahvi 55 lõike 3 esimene lause ja teise lause sissejuhatav lauseosa muudetakse ja sõnastatakse järgmiselt:

„(3) Ettekirjutuse tegemist põhistavaid faktilisi asjaolusid kajastav dokument (edaspidi *ettekirjutust põhistav dokument*) ning selle aluseks olevad andmed ja dokumendid on asutusesiseseks kasutamiseks mõeldud teave avaliku teabe seaduse tähenduses. Isikul, kelle tehingu peatamiseks või konto või muu vara käsutamise piiramiseks ettekirjutus tehti, on Rahapesu Andmebüroole taotluse esitamisel õigus tutvuda ettekirjutust põhistava dokumendiga tingimusel, et ei esine järgmisi asjaolusid:“;

**11)** paragrahvi 55 täiendatakse lõikega 31 järgmises sõnastuses:

„(31) Ettekirjutust põhistava dokumendiga tutvumisest täieliku või osalise keeldumise korral avaldatakse teabe taotlejale keeldumise õiguslikud alused.“;

**12)** paragrahvi 58 lõige 1 muudetakse ja sõnastatakse järgmiselt:

„(1) Rahapesu Andmebürool on õigus seadusest tulenevate ülesannete täitmiseks saada enda määratud tähtajaks teavet, sealhulgas isikuandmeid ja eriliiki isikuandmeid, pädevatelt järelevalveasutustelt ja teistelt riigi- ja kohaliku omavalitsuse asutustelt. Ettekirjutuse alusel on Rahapesu Andmebürool õigus käesoleva seaduse § 54 lõike 1 punktidest 1, 2, 4, 6, 8 ja 9 tulenevate ülesannete täitmiseks saada andmeid, sealhulgas isikuandmeid ja eriliiki isikuandmeid, kohustatud ja kolmandalt isikult.“;

**13)** paragrahvi 58 täiendatakse lõikega 12 järgmise sõnastuses:

„(12) Rahapesu Andmebürool on õigus käesoleva seaduse § 54 lõike 1 punktidest 1, 2, 6, 8 ja 9 tulenevate ülesannete täitmiseks saada andmeid, sealhulgas jälitustoimingutega ja salajase koostöö abil kogutud andmeid, enda määratud tähtajaks kõigilt jälitusasutustelt õigusaktidega sätestatud korras.“;

**14)** paragrahvi 58 lõige 3 tunnistatakse kehtetuks;

**15)** paragrahvi 58 täiendatakse lõikega 31 järgmises sõnastuses:

„(31) Käesoleva paragrahvi lõigete 1–12 ja käesoleva seaduse § 59 alusel teavet andnud asutus ja isik kohaldavad isikuandmeid sisaldavat teavet töödeldes käesoleva seaduse §-s 601 sätestatud andmesubjekti õiguste piiranguid.“;

**16)** seadust täiendatakse §-ga 581 järgmises sõnastuses:

„**§ 581. Isikuandmete töötlemine Rahapesu Andmebüroo poolt**

(1) Rahapesu Andmebürool on käesolevas seaduses sätestatud ülesannete, samuti välislepingust või Euroopa Liidu õigusaktist tulenevate ülesannete täitmiseks õigus töödelda isikuandmeid, sealhulgas eriliiki isikuandmeid ja üldsusele suunatud või avalikest allikatest kättesaadavaid isikuandmeid.

(2) Rahapesu Andmebüroo töötleb isikuandmeid, järgides isikuandmete kaitse seadusest tulenevat isikuandmete töötlemise korda ja Euroopa Parlamendi ja nõukogu määruses (EL) 2016/679 sätestatut ning rakendades kõiki isikuandmete kaitse seaduse §-s 43 ja Euroopa Parlamendi ja nõukogu määruse (EL) 2016/679 artiklis 32 sätestatud sobivaid ja asjakohaseid turvameetmeid. Kolmandale riigile või rahvusvahelisele organisatsioonile andmete edastamisel rakendatakse Euroopa Parlamendi ja nõukogu määruse (EL) 2016/679 artikli 49 lõike 1 punktis d ning isikuandmete kaitse seaduse § 48 lõike 1 punktides 3 ja 4 sätestatut.“;

**17)** paragrahvi 591 lõige 1 muudetakse ja sõnastatakse järgmiselt:

„(1) Rahapesu Andmebüroo andmekogu peetakse eesmärgiga täita käesoleva seaduse § 54 lõike 1 punktides 1–6, 8, 9 ja 11 sätestatud Rahapesu Andmebüroo ülesandeid.“;

**18)** paragrahvi 591 täiendatakse lõikega 4järgmises sõnastuses:

„(4) Andmekogu põhimääruses sätestatakse:

1) andmekogu volitatud töötleja või töötlejad ja nende ülesanded;

2) andmekogu pidamise kord ja andmete täpsem koosseis;

3) andmeandjate loetelu ja nendelt saadavad andmed;

4) andmete ja andmetöötluse logide säilitamise täpsem kord;

5) muud andmekogu pidamiseks vajalikud tingimused.“;

**19)** seadust täiendatakse §-dega 592 ja 593 järgmises sõnastuses:

„**§ 592.  Andmete töötlemine Rahapesu Andmebüroo andmekogus**

(1) Rahapesu Andmebüroo andmekogus töödeldakse järgmisi andmeid:

1) füüsilise isiku andmed – sünniaeg, surmaaeg, sünnikoht, rahvus, elukoht, hooldusõiguse, eestkoste või teovõime piiramise andmed, sugulus- ja hõimlussuhete andmed, registreeritud elukaaslase andmed, isikut tõendava dokumendi andmed, hariduse ja töötamise andmed, kahtlustuse või süüdistuse andmed, karistatuse andmed, kontode andmed;

2) juriidilise isiku andmed – nimi, registrikood, registreerimise andmed, põhitegevusala, kontaktandmed, tegeliku tegutsemiskoha andmed, kõrgema juhtkonna liikme isikuandmed, kahtlustuse või süüdistuse andmed, karistatuse andmed, kontode andmed;

3) füüsilise ja juriidilise isiku vara ning majandustegevusega seotud andmed – kinnistute, sõidukite ja väikelaevade andmed, väärtpaberite andmed, äriregistri juriidilise isiku detailotsingu seotud isiku andmed, tulu- ja sotsiaalmaksu deklaratsiooni andmed, käibe- ja tollideklaratsiooni andmed;

4) käesoleva seaduse § 50 lõikes 4 nimetatud teates sisalduvad rahapesule ja terrorismi rahastamisele ning sellega seotud kuritegudele viitavad andmed;

5) käesoleva seaduse § 541 lõikes 3 nimetatud aruannetes Rahapesu Andmebüroole esitatavad andmed;

6) käesoleva seaduse 7. ja 8. peatükis sätestatud järelevalve tegemise käigus kogutud andmed;

7) rahvusvahelise sanktsiooni seadusest tulenevate Rahapesu Andmebüroo ülesannete täitmisega seotud andmed.

(2) Käesoleva seaduse § 54 lõike 1 punktis 2 nimetatud strateegilise analüüsi ülesande täitmiseks töödeldakse andmete kogumit pseudonüümitud kujul, sealhulgas automatiseeritult.

(3) Pseudonüümitud andmete depseudonüümimine, millega isikut mittetuvastavad andmed muudetakse uuesti isikut tuvastavaks, on lubatud üksnes juhul, kui esineb rahapesu või terrorismi rahastamise või sellega seotud kuriteo või finantssanktsiooni rikkumise kahtlus. Rahapesu Andmebüroo juhi volitatud ametnik kooskõlastab pseudonüümitud andmete depseudonüümimise Rahapesu Andmebüroo andmekaitsespetsialistiga, kes kontrollib toimingu vastavust depseudonüümimise tingimustele.

(4) Rahapesu Andmebürool on käesoleva seaduse § 591 lõike 1 punktides 1, 2, 4 ja 7–9 nimetatud ülesannete täitmiseks õigus läbi viia profiilianalüüs, mille eesmärk on rahapesu ja terrorismi rahastamisele viitavate riskitunnuste arvutamise kaudu määratleda isiku võimalik seotus või seotuse tõenäosus rahapesu, terrorismi rahastamise ja sellega seotud kuritegudega.

(5) Rahapesu Andmebürool on isikuandmete töötlemisel õigus kasutada automatiseeritud analüüsimeetodeid, sealhulgas teksti- ja andmekaeve meetodit, et saada muu hulgas teavet riskide, ohtude, suundumuste, mustrite ja toimimisviiside kohta. Teksti- ja andmekaeve meetod on automatiseeritud analüüsimeetod, millega analüüsitakse digitaalkujul teksti ja andmeid.

(6) Käesolevas seaduses nimetatud Rahapesu Andmebüroo ülesannetest tulenevates menetlustes ja toimingutes esitatud, koostatud ja kogutud dokumentide ja tõendite kohta peetakse toimikut. Toimik avatakse iga menetluse või toimingu kohta eraldi ning toimiku pidamist reguleerib täpsemalt Rahapesu Andmebüroo andmekogu põhimäärus.

**§ 593.   Andmete säilitamine Rahapesu Andmebüroo andmekogus**

(1) Rahapesu Andmebüroo andmekogus säilitatakse andmeid järgmiselt:

1) Rahapesu Andmebüroo andmekogusse kantud andmeid ja dokumente isiku kohta 15 aastat pärast vastava toimiku sulgemist;

2) rahvusvahelise infovahetuse kaudu saadud andmeid vastavalt andmete päritoluallikas toodud piirangutele, kuid mitte kauem kui 15 aastat pärast vastava toimiku sulgemist;

3) järelevalve ja tegevuslubadega seonduva tegevuse käigus kogutud andmeid ja dokumente kümme aastat arvates järelevalvemenetluse lõppemisest või väljastatud tegevusloa kehtivuse lõppemisest;

4) strateegilise analüüsi ülesande täitmiseks kogutud andmeid kuni viis aastat arvates andmete andmekogusse vastuvõtmisest;

5) andmetöötluse logisid vastavalt andmekogu põhimääruses sätestatule.

(2) Andmete hoidmise, säilitamise ja kustutamise täpsem kord sätestatakse Rahapesu Andmebüroo andmekogu põhimääruses.“;

**21)** paragrahvi 60 lõige 1 muudetakse ja sõnastatakse järgmiselt:

„(1) Rahapesu Andmebüroo andmekogus sisalduvad andmed on asutusesiseseks kasutamiseks mõeldud teave avaliku teabe seaduse tähenduses. Rahapesu Andmebüroo andmekogust väljastatakse andmeid üksnes käesolevas seaduses sätestatud juhtudel ja korras. Juurdepääs Rahapesu Andmebüroo andmekogus sisalduvale teabele ning selle töötlemise õigus on teabevajadusega Rahapesu Andmebüroo ametnikul ja töötajal. Rahapesu Andmebüroo ametnikud ja töötajad on kohustatud hoidma neile teadaolevat rahapesu või terrorismi rahastamisega seotud teavet saladuses tähtajatult.“;

**22)** paragrahvi 60 täiendatakse lõikega 31 järgmises sõnastuses:

„(31) Jälitusasutustelt saadud jälitustoimingutega ja salajase koostöö abil kogutud andmete edastamiseks teistele asutustele peab Rahapesu Andmebürool olema teabe esitanud jälitusasutuse kirjalik luba.“;

**23)** paragrahvi 60 lõiget 6 täiendatakse kolmanda lausega järgmises sõnastuses:

„Isikute sobivuse hindamisel lähtutakse käesoleva seaduse §-s 611 sätestatust.“;

**24)** paragrahvi 60 lõige 9 tunnistatakse kehtetuks;

**25)** seadust täiendatakse §-ga 601 järgmises sõnastuses:

„**§ 601.** **Andmesubjekti õiguste piiramine andmetega tutvumisel**

„(1) Rahapesu Andmebüroo võib käesolevas seaduses sätestatud ülesannete täitmiseks piirata andmesubjekti õigusi, sealhulgas õigust:

1) saada teada tema isikuandmete töötlemisest, sealhulgas sellest, mis isikuandmeid töödeldakse, samuti töötlemise eesmärki, õiguslikku alust, ulatust ja põhjust;

2) saada teada, kas tema isikuandmed on edastatud välisriigi rahapesu andmebüroo ülesandeid täitvale asutusele või välisriigi õiguskaitse- või järelevalveasutusele või rahvusvahelisele organisatsioonile või institutsioonile;

3) saada teada, kas tema isikuandmete parandamisest on isikuandmete vastuvõtjat teavitatud;

4) nõuda tema isikuandmete töötlemise piiramist ja esitada vastuväiteid tema isikuandmete töötlemise kohta;

5) saada teada tema isikuandmetega seotud rikkumisest.

(2) Käesoleva paragrahvi lõike 1 alusel võib piirata andmesubjekti õigusi juhul, kui piiramata jätmine võib:

1) takistada või kahjustada süüteo tõkestamist, avastamist, menetlemist või karistuse täideviimist;

2) kahjustada teise isiku õigusi ja vabadusi;

3) ohustada avaliku korra kaitset või riigi julgeolekut;

4) takistada rahapesu või terrorismi rahastamise tõkestamist.

(3) Käesoleva paragrahvi lõikes 1 nimetatud andmete avaldamise piiranguid kohaldatakse ka isikuandmete suhtes, mis on saadud rahapesu andmebüroo ülesandeid täitvalt välisriigi asutuselt või välisriigi õiguskaitse- või järelevalveasutuselt või rahvusvaheliselt organisatsioonilt või institutsioonilt.

(4) Andmesubjekti õigust teavet saada ja enda kohta käivate andmetega tutvuda piiratakse kuni käesoleva paragrahvi lõikes 2 sätestatud aluste äralangemiseni.“;

**26)** paragrahvi 63 lõige 1 muudetakse ja sõnastatakse järgmiselt:

„(1) Rahapesu Andmebürool on õigus vahetada teavet, sealhulgas isikuandmeid sisaldavat teavet, ja sõlmida koostöökokkuleppeid rahapesu andmebüroo ülesandeid täitva välisriigi asutusega (edaspidi *teine rahapesu andmebüroo*) või välisriigi õiguskaitse- või järelevalveasutusega, samuti rahvusvahelise organisatsiooni või institutsiooniga. Käesolevas lõikes nimetatud teabe vahetamine toimub muu hulgas eesmärgiga täita Rahapesu Andmebüroo käesoleva seaduse § 54 lõike 1 punktides 1, 2 ja 4 nimetatud ülesandeid.“;

**27)** paragrahvi 63 lõige 2 muudetakse ja sõnastatakse järgmiselt:

„(2) Rahapesu Andmebürool on õigus omal algatusel või taotluse korral saada ja edastada teisele rahapesu andmebüroole mis tahes teavet, mida teisel rahapesu andmebürool võib olla vaja rahapesu või terrorismi rahastamise tõkestamisel ning sellesse kaasatud füüsiliste või juriidiliste isikute ning rahapesu ja terrorismi rahastamise riskide, ohtude, suundumuste, mustrite ja toimimisviisidega seotud teabe töötlemisel või analüüsimisel.“;

**28)** paragrahvi 63 lõige 8 muudetakse ja sõnastatakse järgmiselt:

„(8) Rahapesu Andmebüroo tagab teabetaotluse alusel teiselt rahapesu andmebüroolt saadud teabe kasutamise vastavalt teise rahapesu andmebüroo seatud piirangutele. Teabe kasutamiseks muul viisil kui teabetaotluses kirjeldatud eesmärgil küsib Rahapesu Andmebüroo teabe esitanud teiselt rahapesu andmebüroolt eelnevalt luba.“;

**29)** paragrahvi 64 lõiget 1 täiendatakse teise lausega järgmises sõnastuses:

„Rahapesu Andmebüroo poolt järelevalve tegemise käigus kogutavate andmete kasutamisele kehtivad käesoleva seaduse §-s 60 toodud piirangud.“;

**30)** paragrahvi 66 täiendatakse lõikega 11 järgmises sõnastuses:

„(11) Rahapesu Andmebüroo alustab kontrolli teavitusega kohustatud isikule. Teavituses märgitakse kontrolli eesmärk, ulatus, kontrollitava perioodi pikkus ja kontrollimise aeg. Teavitus edastatakse kohustatud isikule hiljemalt kolm tööpäeva enne kohapealse kontrolli algust, välja arvatud juhul, kui etteteatamine ohustaks kontrolli eesmärgi saavutamist.“;

**31)** seadust täiendatakse §-ga 681 järgmises sõnastuses:

„**§ 681.Rahapesu Andmebüroo kontrolli tulemuste kajastamise erisused**

(1) Rahapesu Andmebüroo on kohustatud koostama kontrollimise tulemuste kohta kahe kuu jooksul pärast kontrolli lõppemist akti, mille toimetab kontrollitavale viivitamata kätte.

(2) Kontrollitaval on õigus ühe kuu jooksul arvates akti kättetoimetamisest esitada kirjalikke selgitusi.

(3) Pärast kontrollitava kirjalike selgituste läbivaatamist, kuid mitte hiljem kui neli kuud pärast kohapealse kontrolli lõppemist, koostab Rahapesu Andmebüroo lõpliku akti, mis toimetatakse kontrollitavale kätte.

(4) Kui pärast kontrolli või kontrollitava kirjalike selgituste andmist selguvad täiendavad asjaolud või Rahapesu Andmebüroo saab lisainformatsiooni, võib Rahapesu Andmebüroo akti või käesoleva paragrahvi lõikes 3 nimetatud lõpliku akti koostamise tähtaega pikendada kuni kahe kuu võrra, tehes akti või lõpliku akti koostamise uue tähtaja kontrollitavale viivitamata teatavaks ning näidates esialgse tähtaja pikendamise põhjuse.“;

**32)** paragrahvi 72 täiendatakse lõikega 22 järgmises sõnastuses:

„(22) Isiku korrektse ärialase maine kontrollimiseks on Rahapesu Andmebürool õigus:

1) vestelda kontrollitava isikuga, et selgitada välja tema kõlbelised ja muud isikuomadused ning vajaduse korral võtta temalt kirjalik seletus;

2) töödelda Rahapesu Andmebüroole isiku poolt enda kohta esitatud teavet;

3) töödelda riigi, kohaliku omavalitsuse või muu avalik-õigusliku juriidilise isiku või eraõigusliku juriidilise isiku andmekogu, sealhulgas e-toimiku süsteemi, isikut tõendavate dokumentide andmekogu, rahvastikuregistri, töötamise registri, piirikontrolli infosüsteemi, sissesõidukeeldude registri, karistusregistri, majandustegevuse registri ja äriregistri andmeid;

4) töödelda üldsusele suunatud ja avalikest allikatest kättesaadavaid andmeid;

5) töödelda välismaiselt õiguskaitse- ja järelevalveasutuselt saadud andmeid.“;

**33)** paragrahvi 77 lõike 1 punkti 2, lõike 2 punkti 2 ja lõike 3 punkti 2 täiendatakse pärast sõna „viisi“ sõnadega „ja ulatuse“;

**34)** paragrahvi 77 lõiget 33 täiendatakse pärast sõna „elukohariigi“ sõnadega „ning andmed isiku kontrolli tegemise viisi ja ulatuse kohta“;

**35)** seadust täiendatakse §-ga 1043  järgmises sõnastuses:

„**§ 1043. Tegeliku kasusaaja andmete kooskõlla viimine**

Enne käesoleva seaduse jõustumist äriregistrisse või mittetulundusühingute ja sihtasutuste registrisse kantud juriidilise isiku juhatus viib tegeliku kasusaaja andmed tegelike kasusaajate andmekogus käesoleva seaduse § 77 lõike 1 punktis 2, lõike 2 punktis 2, lõike 3 punktis 2 ning lõikes 33 nimetatud nõuetega kooskõlla hiljemalt 2026. aasta 1. juuliks.“;

**36)** seaduse normitehnilise märkuse tekstiosa „ja (EL) 2019/2177 (ELT L 334, 27.12.2019, lk 155–163)“ asendatakse tekstiosaga „, (EL) 2019/2177 (ELT L 334, 27.12.2019, lk 155–163) ja (EL 2024/1640 (ELT L, 2024/1640, 19.06.2024)“.

**§ 2. Avaliku teabe seaduse muutmine**

Avaliku teabe seaduse § 35 lõiget 1 täiendatakse punktiga 53 järgmises sõnastuses:

„53) teabe Rahapesu Andmebüroo tegevuse meetodite ja taktika kohta, kui selle avalikuks tulek võib raskendada süütegude avastamist või soodustada nende toimepanemist;“.

**§ 3. Seaduse jõustumine**

(1) Käesolev seadus jõustub 2025. aasta 10. märtsil.

(2) Paragrahvi 1 punktid 33–35 jõustuvad 2025. aasta 1. juulil.

Lauri Hussar

Riigikogu esimees

Tallinn 2024

Algatab Vabariigi Valitsus 2024

(allkirjastatud digitaalselt)